På grunn av sin posisjon midt mellom Oslo og byene på Nordvestlandet og Trondheim, og begrensningene i kjøre- og hviletid, gjorde Sinclair godt egnet for at ekspressbussruter kunne ha sjåførbytte og lovpålagt hvile der, og i tillegg gi både sjåfører og passasjerer mulighet til å kjøpe seg et måltid. Sinclair var også åpent for nattbussene, som hadde sine stopp der i halv tre–tre-tida. Rutene som hadde matpauser ved Sinclair på opptil tre kvarter var Nordfjordekspressen (Måløy–Oslo, 1988–2017), Møre-ekspressen (Ulsteinvik–Oslo, 1993–2017) og Lavprisekspressen (Trondheim–Oslo, 2004–2017). På det meste stoppet 20 busser i døgnet hos Sinclair. Også konkurrenten , som lå ca. 700 m lengre vest, fungerte som pause- og matstopp for et par ekspressbussruter; Dag- og Nattekspressen (Ålesund/Molde–Oslo, 2000–2012) og Nordmørsekspressen (Kristiansund–Oslo, 2003–2010).